《赠刘宗道使安南》
元代·李源道

一介强于十万兵，秋风持节使清泠。可容赞普窥唐壤，要遣莎车拜汉庭。

蜃吐瘴烟骊洞暗，鲸掀巨浪海云腥。元戎已办安边策，万古千秋汗简青。

作者简介：元关中人，字仲渊，号冲斋。历官为四川行省员外郎。卜居蚕茨，植竹十万个，名万竹亭，兄弟对床，吟哦其中。累迁翰林侍读学士。仕至云南行省参知政事。有《仲渊集》。